Exqrch/javanese-Komodo-pixelgpt huggingface dataset:
spotted frogs, Kèwan amfibi iki bisa ditemoni ing sadawané kali Snake lan tlaga Taggart
Luwih saka 1.000 spèsiès tetuwuhan urip ing Taman Nasional Grand Teton
Tetuwuhan kang urip ing taman nasional iki bisa diklompokaké miturut papan panggoné thukul, kaya ta tetuwuhan alas, tetuwuhan pagunungan, tetuwuhan palemahan teles (rawa), lan tetuwuhan ara-ara
Kulawarga tetuwuhan kang urip ing taman iki kaya ta paku-pakuan, suket, jamur-jamuran, lumut, wit-witan, lan tetuwuhan kembang
Iklim ing taman nasional iki bedané akèh banget nalika ing mangsa panas lan mangsa salju
Saben munggah 1000 feet, hawané mudhun 4 °F
Usum salju ing taman nasional iki ora diwiwiti ing tanggal 21 Dhèsember kaya ta lumrahé, nanging nalika tanggal 1 Novèmber salju wis mudhun, malahan bisa nganti udan salju kang gedhé
Nalika sasi Dhèsember nganti Fèbruari rerata suhu kang dhuwur yaiku 28 °F lan suhu rerata kang asor yaiku 2 °F
Nalika mangsa semi asring ana udan utawa malahan nganti salju
Ing mangsa iki suhuné udakara 22 nganti 49 °F ing sasi April, nanging ing dalan èrèngan tetap katutup salju nganti pungkasané sasi Mèi utawa wiwitané sasi Juni
Usum panas ing taman nasional iki diwiwiti sasi Juni nganti Agustus kang suhuné hawa padinan udakara 77 °F, lan ing wayah wengi bisa ngancik 30-an°F
Saben tauné, udan akèh-akèhé ana ing mangsa iki, lan uga bisa ditemoni gludhug ing wayah awan
Ing mangsa gugur, kahanané sorot srengéngé, udan, lan salju arang ditemoni
Mangsa gugur ing papan iki tabuh ing sasi Sèptember ngan Novèmber
Suhuné hawa nalika mangsa iki udakara 23-54 °F
Ing saben sasiné udakara 23 dina suhuné hawa ing sakngisoré suhu beku, mula dipraogakaké para wisatawan nganggo klambi kang kandel.
Implan untu Implan untu ya iku sawijing komponèn bedah awak kang kagayut marang untu
Implan untu gunané kanggo ngganti oyodé untu palsu
Wujudé implan iki kaya ta sekrup kang saka logam
Akèh-akèhé wong nganggo implan untu supaya gampang anggoné mangan panganan lan katon tambah ayu utawa ganteng
Implan untu bisa ditindakaké amarga kurangé oyod untu alami ora bisa masang untu palsu
Mupangat masang implan untu iku akèh, antarané kaya: Tata cara
Tata carané masang implan untu saka wiwitan nganti pungkasan bisa nganti pirang-pirang sasi suwéné
Akèh-akèhé suwéné tata cara iki amarga kanggo nunggu suwéné thukulé balung anyar ing wang lan kanggo marèkaké
Suwéné iki miturut kahanan untu, bahan kang digunakaké, lan ana tata cara kang mligi apa ora
Njlèntrèhan implan untu bisa dijelaské ing ngisor iki: Évaluasi wiwitan
Implan untu diwiwiti évaluasi kang ditindakaké dhokter untu utawa dhokter bedhah kanthi utuh lan kabèh kahanan diteliti
Tata carané: Masang implan untu
Sawisé kabèh siap, masang untu lan implan untu ditindakaké déning dhokter bedhah untu lan lambé
Wiwitané gusi pasièn dibukak lan bukak pérangan untu
Untu dibor nganti wujudaké bolongan
Bolongan iku kanggo masang sekrup implan untu
Sekrup iku gunané kanggo masang implan untu kang dadi oyodé untu
Ing langkah iki untu palsu durung dipasang
Sawisé implan untu dipasang, osseointegration (ndadèkaké siji implan lan balung) diwiwiti
Langkah iki, balung wang thukul lan dadi siji marang implan untu
Prosès iki suwéné sawenèh sasi
Prosès iki ancasé kanggo duwéni dhasar untu kang kuwat
Sawisé osseointegration, dipasang panyangga
Panyanggaiki gunané supaya makutha untu bisa tememplèk
Tata carané masanga panyangga ya iku: Milih untu palsu sing anyar
Sawisé gusiné mari, pasièn duwéni bolongan gusi lan untu luwih akèh
Lubang iki digunakaké kanggo masang makutha untu palsu supaya katon asli.
Makutha dipasang nalika balung wang cukup kuwat kanggo masang untu anyar
Dhokter untu uga nari pasièné menawa masang untu permanèn, pasang-copot, lan campuran kaloroné
Jinis untu iki kaya untu palsu kang saklumrahé
Untu palsu iki ditèmpèlakénganggo plastik werna jambon, kang dipasang ing rangka logam kang dipasang ing panyangga implan untu
Untu jinis iki gampang dicopot lan diresiki
Untu permanèn iki dipasang kanthi disekrup utawa disemèn ing panyangga implan
Pasièn ora usah nyopot untu nalika turu utawa diresiki
Saben implan untu rumaket marang panyanggané
Amarga saking kuwaté, sawenèh untu bisa diganti déning sakimplan untu kang didadèkaké siji
Sawisé masang implan untu
Sawisé implan untu, ana samubarang kang ganggu ing laladan untu lan sakiwatengené
Salah sijiné ya iku rai lan gusi kang bengkak
Banjur ana rasa njarem ing gusi, rasa ngilu ing pernahé implan, lan metu getih kang sithik
Sawisé tindakan operasi, pasièn diwènèhi obat anti-ngilu lan antibiotik
Pasièn diprayogakaké mangan panganan kang empuk
Lumrahé jaitan saka operasi kang bisa ilang dhéwé, nanging menawa jaitan iku ora bisa ilang, dhokter kang nguculké jaitan iku
Implan untu iku kalebu sawijining kagiyatan bedhah, mula duwéni sawenèh risiko kanggo awak
Perkara implan untu arang kadadeané , menawa perkarané cilik bisa diobati
Risiko kapisan ya iku anané infèksi ing pernahé implan
Risiko iki ana amarga ana tindakan bedhah ing pernahé implan
Kaping pindho ya iku rusaké susunan sakiwa-tengené pernahé implan, kaya ta untu utawa pambuluh getih
Kaping telu ya iku rusaké saraf kang nyebabaké mati rasa, ngilu, lan gringgingen ing untu, gusi, lambé, lan janggut
Kaping papat ya iku sinus, rongga sinus dadi keganggu amarga anané implan kang dipasang ing wang sisih dhuwur.
Iguana biru Iguana biru utawa Cyclura lewisi ya iku sawijining kèwan jinis rèptil kang duwé werna abu-abu nganti biru
Kèwan iki namung ditemoni ana ing pulo Grand Cayman, Karibia, Kuba
Iguana biru lumrahé ditemoni ing pasisir pulo utawa ara-ara kang garing
Gedhéné kèwan iki bisa ngancik 11 kilogram lan dawané 1,5 mèter
Ing tahun 2002, kèwan iki cacahé namung 10-25, lan miturut IUCN setatus konservasiné kalebu kadrawasan
Amarga ana program kanggo mbalèkaké populasi kèwan iki, ing taun 2012 cacah spèsies kèwan iki udakara 750
Adhedhasar IUCN, kèwan iki kang déwasa cacahé 443, miturut cacah kèwan kang diuculké ing alam
Gunggung iki ping teluné saka gunggung populasi biru ing 3 generasi kepungkur (78 taun) sing cacahé 250
Program panangkaran iguana biru (kanthi mitra lokal lan internasional) ing taun 2009 bisa nampa 175 iguana tambahan
Iguana biru kagolong kèwan kang ora duwéni populasi èkstrim, lan populasiné stabil
Kèwan iki kalebu kèwan kang duwéni umur kang dawa lan duwéni umur reprodhuksi kang uga dawa
Iguana biru ya iku kèwan kang urip ana ing palemahan
Kèwan iki wujudé kaya kadal kang gedhé utawa kaya naga, kanthi dawa 5 ft lan lan duwéni bobot 25 lb
Iguana biru lanang duwéni dawa 515 mm lan sing wadon duéni dawa 410 mm
Werna saka kèwan iki saka biru nganti abu-abu
Nalika mangsa kawin, sasi Mèi, kèwan iki warnané katon biru banget
Umur urip kèwan iki dawané kaya umur manungsa, udakara 70 taun
Iguana biru ya iku kèwan èndhemik kang manggon ing pulo Grand Cayman, kapuloan Cayman, ing dhistrik North Side lan East End, Kuba
Kèwan iki manggon ing 1-6 mèter sadhuwuré banyu sagara
Nalika jaman mbiyèn dipitayani menawa kabèh laladan Cayman dadi panggon uripé kèwan iki (amarga ditemoni rangka kang sumebar ing laladan iki
Nanging ing taun 2002, laladan kuwi mau nyusut udakara dadi 4 km² kang manggon ing sisih wétan
Ngerti kahanan iku mau, mula dianakaké panangkaran iguana biru
Banjur laladan panangkaran iku mau diambakké dadi 15,6 km² kang dumadi ing telun panggon ya iku Taman Tetuwuhan QE II, Papan Panangkaran Salina, lan Papan Panangkaran Colliers
Papan kanggo padunung ing laladan iki udakara 0,5 km²
Ing laladan Cayman, iguana biru pernah dianggep urip ing pasisir
Amarga anané proyek bangun dalan lan pomahan ing sakpinggiré pulo, uripé iguana biru kegèsèr lan saya cures
Ing saktengahé pulo uga dibuka laladan kanggo tani, mula papan kanggo urip kèwan iki kegèsèr menyang laladan ara-ara lan kebon buwah
Kadadéan iku nyebabaké iguana biru dadi saya cures.
Mula kanggo njaga populasi iguana biru dianakké program stratègi panangkaran kanthi suwéné tengahan ("medium term conservation"), udakara dawané sakgnerasi 26 taun
Papan kang cocok kanggo uripé kèwan iki ya iku ara-ara tropis utawa subtropis lan pasisir
Nanging kèwan iki uga bisa rada cocok urip ing alas garing tropis utawa subtropis, lemah kang subur, kebon, lemah kanthi suket, lan alas kang rusak
Iguana biru kalebu kèwan kang mangan tetuwuhan kaya ta buwah, godhong, lan kembang
Miturut ing Cyclura Reasearch Center (C.R.C), iguana biru diwènèhi pakan kaya jangan ijo kang duwéni kandhungan kalsiyum lan fosfor kang positif
Pakan iku kaya ta, janganan ijo (sawi ijo, kalé, lobak, lobak ijo, pètersèli, dandelion ijo), wiji-wijian (thokolan lan kacang-kacangan), janganan (jipang, jagung, brokoli, kembang kol, asparagus, téla), buwah (melon, apel, plum, pir, gedhang, anggur, tin), kembang sepatu, lan banyu
Iguana biru saben tauné bisa ngendhog udakara 22 iji
Salah sawijiné prédhator kang diwedèni déning iguana biru ya iku ula kang bisa nyolong endhogé
Ula kang mangsa endhog-endhog mau ya iku kèwan kang mligi ana Grand Cayman ya iku Alsophis cantherigerus
Ula mau kerep mangsa kodhok, kadhal, lan bayi iguana
Carané iguana biru kanggo ngedohi ula ya iku lumayu lan ndelik ana uwit
Sawisé netes, bayi iguana banjur nyebar lan antara siji lan liyané kapisah kanthi adoh
Nalika ngancik umur sesasi, iguana biru sipaté dadi giras
Mula, nalika ing kandang iguana-iguana mau dipisah
Menawa ora dipisah, iguana kang gedhé bisa matèni iguana kang cilik
Iki nuduhaké, menawa iguana ing papan asliné uripé dhèwèkan
Nalika setaun, iguana iku manggon ing sawenèh papan tanpa dikancani déning wong tuwané
Nalika saya gedhé, iguana biru luwih katon lan luwih wani
Iguana biru kang umur setaun iku lumrahé wis golek papan kanggo manggon
Papan kang dinggo manggon iguana mau, kaya ta wit-witan, suket, utawa ara-ara
Nalika umur setaun, iguana biru lanang lan wadon durung bisa dibédaaké
Nalika ngancik umur loro setengah taun, iguana biru awaké tuwuh dadi gedhé lan organ reprodhuksiné wis mateng
Saliyané iku, ing umur iku iguana biru bisa ngendog
Nalika déwasa iguana biru narik kawigatèn marang liyané kanggo kawin
Ing sadawané taun iguana biru wadon urip kanthi dhèwèkan lan manggon ing cedhak omahé
Omahé iku arupa bolongan kang cedhak marang watu, lan ana pérangan lemah kanggo mépé awak, mènèhi panganan, lan ngendhog
Ora ana iguana wadon liyané kang nyedhaki omah iku
Menawa ana iguana biru liyané kang nyedhaki, iguna iki banjur ndhangakké sirahé lan mènèhi pepenget supaya ngedohi.
Menawa iguana liyané iku njarak, iguana iku banjur nyerang mungsuhé
Iguana biru lanang duwéni urip kang luwih mardika lan bisa pindhah saka rong siji lan liyané kanthi sumebar, adoh marang siji lan liyané
Nalika dudu ing mangsa kawin, saka pungkasané mangsa panas nganti mangsa adhem, iguana biru lang uripé luwih males, tangi telat, mangan luwih akèh, mépé awak tanpa obah kanthi suwé, lan ngawasi iguana wadon ing cedhak lan adoh saka rongé
Nalika mangsa semi, iguana biru lanang padha padu antara siji lan liyané kanggo rebutan laladan lan nuduhaké sapa sing kuwat dhéwé
Amarga rebutan laladan iku, kulit kang rusak, buntut kang ciri, lan miliné getih bisa ditemoni
Sasi Maret iguana babon ndelik ing jeroné rong nalika weruh iguana lanang
Mangsa kawin kèwan iki akèh-akèhé ing rong minggu wiwitan sasi Mèi
Ing mangsa kawin iki iguana wernané dadi katon saya biru
Iguana biru lanang ngudhunké boboté amarga nglawan iguana biru lanang liyané lan nyiapké kanggo kawin
Menawa iguana wadon, ngendhegaké anggoné mangan amarga wetengé kebak endhog
Sawisé 6 minggu sakwisé kawin, iguana biru wadon miwiti ngeruk lemah, lan siap kanggo anggoné ngendhog
Sadurungé iku, iguana biru wadon ngusir kabèh iguana biru lanang dhisik, sanadyan iguana biru lanang mau awaké luwih gedhé
Umur iguana biru, kang disebut "Godzilla" bisa ngancik 69 taun kang manggon ing kebon raja Gladys Porter
Godzilla mulané ditemokaké déning Ira Thompson, sawjining ahli alam, ing taun 1950 ing Grand Cayman
Kèwan iku duwéni bobot 15 lb lan udakara umuré 15 tau
Banjur kèwan iku diimpor ing Amérikah Sarékat ing taun 1986 déning Ramon Noegel, banjur didol marang Crutchfield ing taun 1990
Crutchfield banjur masrahaké Godzilla ing kebon raja Gladys Porter ing taun 1997
Godzilla urip kebon raja iku kira-kira 7 taun lan ing tanggal 26 Mèi 2004, kèwan iku mati amarga lara
Sadurungé mati kèwan iku lara suwéne rong minggu
Salah siji matané Godzila sakwutuhé wuta, lan matané sing liya wuta sakpérangan
Godzilla kanthi teratur digawa ing dhokter kèwan kebon raja Gladys Porter.
Taman Sujarah Nasional Kabudayan Chaco Taman Sujarah Nasional Kabudayan Chaco ya iku sawijing taman kang kapernah ing New Mexico, Amérikah Sarékat
Luwih saka 2.000 taun, wong-wong Pueblo dunungi laladan Amérikah Lor-Kulon
Punjeré pamukiman iki ana ing èrèngan Chaco antara 850 -1.250
Kagiyatan ing laladan iki kaya ta upacara, dagang, lan pulitik
Chaco duwéni yasan masarakat lan monumèn kang éndah lan duwéni arsitèktur mligi
Kolèksi arkéologi ing taman sujarang iki awujud panci, perkakas saka watu lan balung, sendal, perkakas kanggo nggawé glepung jagung, palu, pacul, lan balung
Kolèkesi liyané awujud ekofak ya iku sampel ékologi kang ngemu informasi kaya ta kèwan lan tetuwuhan, lemah, serbuk sari, mineral, lan kayu
Akèh-akèhé artefak saka Taman Nasional Chaco ditemokaké nalika Proyek Chaco kang dianakaké taun 1970-1985
Ing proyèk iki dimeluni déning paneliti saka manèka kawruh
Saka proyèk iku ditemoakaké udakara 4.000 sana, kang loro saka teluné ya iku sana kang ana ing jaman prasujarah
Kolèksi kang saka dhuwuré lemah ing proyèk iki ngasilaké informasi kang wigati kanggo nyinau budaya Chacoan
Ing dina iki, artefak cacah 70 kang didhudhuk disimpen lan didadèkaké kolèksi
Saliyané iku kolèksi kang dhuwuré lemah kang cacah 1.800 uga disimpen dadi kolèksi
Spèsimèn ing taman iki jinisé keramik, litik, lempung, kèwan, tetuwuhan, lan lichen
Ing proyèk iki ditemokaké luwih saka 100.000 artefak
Artefak-artefak iku ditemokaké ing luwih saka 1.800 sana
Wujud sana, kart, lan foto dhokumèntasi dikumpulké lan disimpen dadi arsip
Asil saka proyèk iki ya iku Lapuran Survei Arkèologi Èrèngan Chaco, New Mexico kang digawé déning Alden C
Survei iki ditindakaké déning Lloyd Pierson, mahasiswa saka Universitas New Mexico, nalika taun 1947
Survei iki nemokaké 16.000 artefak ing 167 sana
Akèh-akèhé temuané ya iku keramik
Survei kapindho dianakaké nalika taun 1960, nalika Pierson dadi pegawé NPS (National Park Service)
Dhokumèntasi iki disimpen dadi arsip
Kolèksi Sana Bangsa Navajo.
Lumantar undhang-undhang ing taun 1980, taman iki duwéni ayahan bareng karo "Program Sana Perlindungan Chaco Bangsa Navajo" kanggo ngrumat sana Chaco ing laladan Navajo
Miturut prajanjèn, taman iki didadèkaké gudang musiyum kanggo artefak bangsa Navajo
Ing taun 1980-1981 dianakaké program ekskavasi kang nemokaké 47.500 artefak
Lan uga dianakaké program kang luwih cilik ing taun 1990-an ing Navajo Springs, Crumbled House, lan Raton Well
Ing taun 1995-1996 uga dianakaké program pangumpulan artefak kang cacah luwih saka 17.000 ing 73 lokasi
Nalika taun 1920-an, arkèolog kang megawé ing èrèngan Chaco ngumpulaké kayu konstruksi jaman prasujarah
Nganti saiki program iki ngasilaké dhokumèntasi arsitèktur, panalitèn arsitèktur, lan program lestari kayu
Bahan arsitèktur, bakuné plèster lan balok kayu diklumpukaké terus
Sampel dijupuk saka omah gedhé ing èrèngan Chaco
Luwih saka 1.500 spèsimèn kayu disimpen ing taman nasional lan luwih 6.000 spèsimèn disilihaké ing Laboratory of Tree Ring Research (LTRR)
Catetan lapangan saben spèsimèn disimpen dadi arsip
Taman Nasional Kabudayan Chaco manggon ing pujeré laladan San Juan, kang pernahé lor-kulon saka swapraja New Mexico
Taman iki cedhak marang 4 wates swapraja liyané
Taman iki rada garing lan kapernah ing kidul-wétané dhataran dhuwur Colorado
Taman iki kapernah ing 6.000 nganti 6.800 sakdhuwuré sagara
Wujud palemahan ing taman iki akèh èrèngan
Èrèngan-èrèngan iku awujud èrèngan Chaco Canyon kang diisi alluvium kang sistem pacerèné nonjol, watu-wedhi Cretaceous kang amba ang èrèngé akèh ditemoni watu apung, lan sawenèh èrèng cilik (padunung lokal ngarani "rincon")
Curah udan taunan taman iki rata-rata 9,1 inch (sanadyan wiwit taun 2000 curah udan taunan rata-rata 6,5 inch)
Iklim taman iki diperbawani déning jinisé lemah, anané banyu, dhuwuré dharatan, sudhuté srengéngé
Géologi lan paléontologi wewaton Chaco nyritakaké pasisir kang cedhak marang The Great Inland Sea saka periodé Crateceous pungkasan udakara 75 - 80 yuta taun kepungkur
Kedadéan iku bisa dituduhaké lumantar watu, wedhi, lempung, lan batu bara kang kalebu susunan Menefee
Kaéndahan taman iki saka laladan banyu kang na nalika jaman Plèistosen, wiwitané 2 yuta taun kepungkur
Udakara 40.000 nganti 70.000 taun kepungkur, Chaco lèdhès kang jeroné nganti Menefee Shale
Amarga iku, èrèngan iku kaisi alluvium 38 mèter, lan ndadèkaké èrèngan kang modhèren
Tetuwuhan kang urip taman iki awujud suket lan tetuwuhan cendhèk kang mligi ana ing sagara pasir
Saliyané iku taman iki uga dituwuhi wit kapas lan wit dedalu ing sadawané jubiné èrèng, lan kadhangkala uga bisa ditemoni ing saindhengé taman
Ing parangé èrèng uga bisa ditemoni wit kembang lan wit-witan cendhèk.
Ing taman iki uga ana Alas Pinyon-juniper kang kapernah ing laladan dhuwur dhéwé saka taman iki, Chacra Mesa
Sanadyan taman iki kalebu taman arkéologi, nanging taman iki duwéni laladan lindhung kang kalebu laladan lindhung San Juan
Taman iki duwéni fungsi kanggo njaga manéka warna kèwan lan tetuwuhan, sanadyan ing laladan iki akèh kagiyatan kaya ta angon-angon kèwan ternak, èkstraksi mineral tambang, lan kagiyatan liyané kang nggunaké palemahan ing taman iki
Ing taman iki asring nganakaké panalitèn babagan budaya, fosil, tetuwuhan, manuk, lan wewaton
Kèwan kang urip ing taman iki kaya ta rusa, kucing alas, kelinci, musang, landhak, lawa, ula, kadhal, manuk, lan kèwan amfibi
Tetuwuhan kang urip ing nggoné taman iki ya iku pinyon-juniper, wit kapas, wit dedalu, wit-witan cendhèk, lan wit-witan kembang.
Puffin Atlantik Puffin Atlantik utawa Faretercula arctica ya iku sawijining kèwan jinis manuk laut kang urip ing pinggir pasisir kang kalebu kulawarga auk
Spèsies iki bisa ditemoni ing Samodra Atlantik sisih lor, saka lor-kulon Grunlan (Dhènèmarken) nuju mengulon nganti pasisir Newfoundland (Kanadha) lan Maine (Amérikah Sarékat) uga saka lor-kulon Ruslan banjur mengidul menyang pulo Canary, Spanya ing sisih wétan
Kèwan iki lumrahé kalebu sistem ékosistem sagara
Mliginé spèsiès iki bisa ditemokaké ing pasisir kang awujud watu lan pulo cilik ing tengah sagara
Kèwan iki nggawé omah ana ing èrèngé pasisir kang awujud sesuketan, parangé sagara, lan wewaton kang miring
Menawa ing mangsa salju kèwan iki ditemokaké ing tengahé sagara
Kèwan iki biasané ngoyak mangsané nganti 30 mèter jeroné sagara, nanging kèwan iki bisa nyilem nganti jeroné 60 mèter
Kèwan iki biasané mangan iwak sing enom kang urip ing tengah laut kaya ta, iwak herring ("Clupea herengus"), iwak capelin ("Malotus villosus"), iwak kang kalebu kulawarga gadidae, lan iwak welut sagara ("Ammodytes sp.")
Saliyané mangan iwak kèwan iki uga mangan kèwan kanthi kulawarga "plantonic crustacea" lan cacing "polycheate"
Ing laladan uripé kèwan iki, ing pérangan sisih wétan lan kidul, akèh-akèhé anakan kèwan iki dipangani welu sagara
Kajaba ing Pulo Skomer nalika taun 1969, anakan kèwan iki diwenehi pakan iwak sprat
Saliyané iku, anakan kang umur setaun dipangani iwak herring ing Pulo Lofoten
Puffin Atlatik bisa ngoyak mangsané kanthi adohé 10 kilomèter
Nanging spèsiès iku bisa ngoyak mangsané nganti 50, 100, utawa 100 luwih kilomèter
Ing taun 1970 ditemokaké nalika 85% Puffin Atlantik kumpul marang spèsiesé kanthi radius 3 kilomèter
Studi liayané uga njlentrehaké menawa pucuk populasi spèsiès iki ana ing 40 kilomèter saka spèsiès kang ngoyak mangsané
Studi liyané uga njentrehaké, ing Pulo May, Skotlan menawa Puffin Atalantik golèki mangsané ing sacedhaké panggonan kanggo kawin, nanging uga ditemokaké spèsiès iki urip 40 kilomèter saka klompoké
Panalitèn liyané uga njelntrèhaké menawa spèsiès iki bisa ngoyak mangsané udakara 32 kilométer nganti 200 kilométer
Kèwan iki dikira-kira cacahé ing taun 2015 ana 4.770.000 - 5.780.000 pasang lan kira-kira ana 9.550.000 - 11.600.000 iji
Populasi kèwan iki ing Éropa dikira-kira nalika taun 2000-2065 mudhun kanthi 50-79%
Populasi spèsiès iki akèh-akèh manggon ing laladan Éropa, udakara luwih 90%
Menawa populasi ing spèsiès iki ing Éropa mudhun, mula gunggungé populasi iki ing donya mudhuné katon banget
Populasi ing laladan Atlantik sisih kulon durung dimangertèni
Mudhuné gunggungé spèsiès iki disebabké déning predator kang akèh, polusi, kurangé pakan amarga gunggungé iwak kang saya tipis, lan mati amarga kena jaring
Saliyané iku mudhuné gunggung spèsiès iki amarga owahé iklim
Owahé iklim iki nyebabaké suhu banyu sagara owah lan dadi luwih panas
Owahé suhu sagara iku nyebabaké dhistribusi lan cacahé iwak owah
Saliyané iku iwak-iwak uga padha dicekeli kanthi akèh, mula pakané dadi susut.
Saliyané iku proses kawin kang ora kasil
Saliyané iku anané polusi ing sagara, kaya ta wutahan lenga lan sampah sagara uga nyumbang mudhuné gunggung populasi kèwan iki
Spèsiès iki uga bisa mudhun gunggungé amarga anané kedadéan alam kang nggegirisi kaya angin salju kang gedhé kang nyebabaké spèsiès mati
Predator kèwan iki ya iku tikus, kucing, lan musang Amérikah ("Neovison vison")
Spèsiès iki dijupuk nganggo piranti pancing awujud "gillnets" (piranti nyekel iwak kang nuju ing insang), nanging piranti liyané uga akèh ditemoni kanggo nyekel spèsiès iki
Angin gedhé ing pasisir uga bisa ngurangi populasi spèsiès iki, nanging rèsikoné cilik
Ing Èslan lan kapuloan Pharur spèsiès iki dipangan déning manungsa
Pariwisata ing laladan uripé kèwan iki bisa ganggu populasi spèsiès iki
Saka kedadéan iku, mula spèsiès iku kanthi kalebu setatus VU ("Vulnarable)" utawa mutawatiri
Populasi spèsiès akeh-akehé (udakara 80%) ing Nurwègen lan Èslan
Nalika taun 2000-an populasi spèsiès iki dilaporaké mudhun
Wiwit 2003, saben tauné upaya kanggo ngawinaké spèsiès iki ora kasil, nanging ing wates lor prosès kawiné bisa ditindakaké
Klompok spèsiès kang gedhé dhéwé ing Nurwègen bisa ditemoni ing Røst
Nanging ing papan iku populasi Puffin Atlantik mudhun saka 1.500.000 pasang (taun 1979) dadi 289.000 pasang (taun 2005), saliyané iku ing 9 taun ora neteské anakan
Akèh-akèhé klompok spèsiès ing Nurwègen mudhun, kaya ta ing Runde, lan klompok spèsiès liyané uga ora diawasi
Gungung spèsiès ing pasisir kidul sagara Barents
Cacah munggahé iku padha marang cacah mudhuné ing Nurwègen (kira-kira 33%)
Ing lapuran taun 2015, populasi spèsiès iki mudhun ing Grunlan lan Kapuloan Pharur (Dhènèmarken)
Dilapuraké menawa ing taun 1969-2000 gunggung populasiné munggah ing Inggris, lan ing Sagara Lor populasiné bisa dianggep tetep amarga anané tambahan populasi sawisé mudhuné populasi ing mangsa salju.Ing Pulo Fair gunggung populasiné mudhun saka 20.200 ing taun 1986 mudhun dadi 10.700 ing taun 2012
Kadadéan iku disebabaké déning Puffin Atlantik kang ora bisa ngembang saka anak-anak dadi déwasa
Spèsiès déwasa bisa urip nganti umur 27 taun, nanging kaasilan panaliten, upaya kawin, lan gunggung iwak kanggo pakan samsaya mudhun
Populasi spèsiès ing laladan Amérikah Lor iki étungané ora mesti, mliginé ing pulo Great
Ing taun 1979 lan 1994 populasiné munggah, nanging bisa duwé potènsi mudhun
Ing laladan pasisir Maine nganakaké proyèk restorasi, lan pungkasané proyèk iki kasil
Supaya populasi Puffin Atlantik ora susut,akèh tumindak-tumindak kang kanggo ngrumat lan njaga cacahé spèsiès iki
Tumindak kang tembé digarap
Puffin Atlantik kalebu pratélan manuk kang ana ing Prajanjèn Manuk Banyu Éurasia lan Afrika
Aksi iki uga kalebu rencana kanggo njaga manuk sagara kang urip laladan Nordik kulon.
Ana 76 jinis manuk sagara kang kalebu ing pratélan iki
Miturut EU, ana 40 laladan papan njaga kang mligi spèsiès iki
Kang dadi wigati ya iku ngrembakaké idhetifikasi papan kanggo lindhung spèsiès iki nganti tengah sagara (njaba pasisir)
Saliyané iku, uga nambah kawruh spèsiès iki ngadhepi marang mangsa salju
Idhentifikasi tumindaké lan papan kang mbebayani kanggo manuk sagara uga diperlokaké
Ing klompok spèsiès kang lagi kawin, predator kudu diadohké marang klompok iki
Manajemèn babagan iwak uga kudu dipikir luwih adoh, amarga nyangkut urusan pakan spèsiès iki (kaya ta welut sagara)
Mbacutaké program AMAP ("Arctic Monitoring and Assesment Program") kanggo ngawasi kontaminan